ELLEN MYBURGH- MISS TEEN SOUTH AFRICA 2021
BAIE GELUK AAN ELLEN MYBURGH (GR.12) WAT AS MISS TEEN SOUTH AFRICA 2021 GEKROON IS! OP
WOENSDAG, 7 APRIL HET DR. ELLEN ROUX, DIE NASIONALE DIREKTEUR VAN SACOPA, VIR ELLEN KOM
KROON MET DIÉ GROOT TITEL.
Die burger - 13 april 2021
Artikel oor Ellen Myburgh in Die Burger.
HOëRSKOOL FRAMESBY – NUWE ALLESOMVATTENDE TUISTE!
Dié hartklop van Hoërskool Framesby! Die nuwe studentesentrum word die kuier- en studieplek vir leerders.
Die groot gewerskaf begin Januarie 2021. Argitekte, Mark Bradshaw en Shaun Ward van Bradshaw Architects, werk nou saam met verskeie rolspelers om te sorg dat die projek teen Junie 2021 voltooi is. Die studente-sentrum sluit aan by die rééds voltooide Astro-hokkiebaan en die opgeknapte netbalbane. Die kafeteria sal ná die sportaktiwiteite 'n heerlike lafenis vir moeë en seer lywe wees.
Die studentesentrum bestaan uit drie fasiliteite, nl. 'n kafeteria, studie – en media-sentrum. Die kafeteria sal nie net aan die leerders vanaf 06:00 – 18:00 'n diens bied nie, maar ook aan ouers. Terwyl leerders besig is met hul naskoolse aktiwiteite, kan ouers op die patio heerlike koffie geniet. Leerders kan ook hier tussen die naskoolse aktiwiteite iets nuttig of saam aan take werk terwyl Hoërskool Framesby se eie radio- stasie agtergrondmusiek verskaf. Vir studente wat in stilte met hul akademie wil voortgaan,is die studiesentrum met afsonderlike werkstasies tot hulle beskikking. Die huidige mediasentrum verskuif na die studentesentrum sodat toegang tot navorsings- en kopieerfasiliteite makliker beskikbaar is.
Wat die uitbreiding van die bestaande kurrikulum betref, word die invoer van die vakke Meganiese Tegnologie en Elektriese Tegnologie ook in die vooruitsig gestel.
Die studentesentrum sal definitief die lewensaar op Hoërskool Framesby se skoolgronde wees – 'n tuiste weg van die huis.
Virtuele toer van hoërskool framesby
Go to selected date. JanuarieFebruarieMaartAprilMeiJunieJulieAugustusSeptemberOktoberNovember - 201820192020202120222023202420252026
No events found for this day
Nasionale Toneelspelkompetisie in Kaapstad
6 Leerders het van 19 - 22 Mei onder leiding van Mevv. Potgieter en Basson na Kaapstad getoer om by die Artscape teater aan die eindrondtes van hierdie landswye kompetisie deel te neem. Ons is baie trots daarop dat ons die enigste skool uit die Oos-Kaap was. 28 Hoërskole en dramaskole, meestal uit Gauteng en die Wes-Kaap is verteenwoordig deur die Top 85. Vir die eerste rondte van die finaal moes leerders 'n monoloog en improvisasie doen. Al 6 leerders het ons baie trots gemaak, maar ongelukkig kon slegs Ryan O'Ehley na die Top 32 deurdring. Volgende was dit elkeen se
prosa en poësie tekste en Ryan het ons baie trots gemaak deur te vorder na die Top 16. Hierdie 16 leerders is verder uitgedun deur radio- en televisie oudisies te doen by RSG en die Suidooster ateljee waarna die Top 8 aangewys is wat Saterdagaand hulle konsertprogramme moes opvoer in die groot teater. Ryan het ongelukkig hier uitgeval, maar is gekies om later in die jaar aan 'n verhoogproduksie saam met die drie wenners deel te neem. Ons is ook saam met Framesby alumni Lindie Strydom (néé Van Eeden) trots op haar seun, Paul Strydom, wat die kompetisie gewen het. Die toer was 'n heerlike ervaring en ons het soos toeriste gevoel
op Kaapstad se MyCiti publieke vervoerstelsel. Ons het ook die voorreg gehad om Donderdagaand *Blood Knot* by die Baxter teater te gaan kyk en na die tyd met Francois Jacobs te gesels. Framesby drama is besig om te groei en ons sien uit daarna om wat ons hierdie jaar geleer het, volgende jaar te gaan toepas.